open-index/open-wikipedia-markdown huggingface dataset:
Κοινότητα Καμισιανών

Η **Κοινότητα Καμισιανών** είναι κοινότητα του Δήμου Πλατανιά στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και ως έδρα ορίστηκε ο οικισμός Καμισιανά. Περιλαμβάνοντας μόνον την έδρα της, έχει 557 κατοίκους, σύμφωνα με την απογραφή του 2011.

Η Κοινότητα εκπροσωπείται από τριμελές Συμβούλιο με επικεφαλής τον Πρόεδρο κ. Λουκάκη Παναγιώτη.

## Κοινοτάρχες Καμισιανών
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Καμισιανών.  

## Παραπομπές


Κατηγορία:Δήμος Πλατανιά
Κομνηνός Αριανίτης

Ο **Κομνηνός Αριανίτης**, αλβαν.: *Komnen Arianiti* (άκμασε 1392–1407) ήταν Αλβανός ευγενής της Οικογένειας Αριανίτη, ο οποίος κατείχε μία περιοχή στην κεντρική Αλβανία γύρω από το Δυρράχιο. Ο γιος του Γεώργιος/Γκιέργκι έγινε εξέχων ηγέτης των Αλβανο-οθωμανικών πολέμων.

## Βιογραφία
Η Αλβανική Ακαδημία τον αντιμετωπίζει ως το ίδιο πρόσωπο με τον Κόμιν Σπάτα (),  που αναφέρεται μεταξύ 1392 και 1407.  Αυτό το όνομα εμφανίζεται στα ενετικά αρχεία. Ο Γκιέργκι Αριανίτι αναφέρεται επίσης σε σύγχρονα έγγραφα ως Aranit Spata.  Δεν είναι σαφές, εάν οι Αριανίτες υιοθέτησαν το όνομα μέσω επιγαμιών με την οικογένεια Σπάτα της κεντρικής Αλβανίας ή ως τοπωνυμικό, που προέρχεται από την περιοχή Σπατ (Shpat), την οποία κατείχαν τον Μεσαίωνα.  Αδιευκρίνιστη είναι επίσης η σχέση του με τη δυναστεία των Κομνηνών: μπορεί να καταγόταν από μία γυναίκα πρόγονο, που ανήκε σε εκείνη την αυτοκρατορική οικογένεια και έζησε στις αρχές έως τα μέσα του 13ου αιώνα, ή υιοθέτησε το όνομα όπως άλλοι συγγενείς του Αριανίτη, για να ενισχύσουν τις αξιώσεις του. 

Οι περιοχές του αναφέρονται στις σύγχρονες βενετικές πηγές ως περιοχές, που βρίσκονται *κοντά στο* *Δυρράχιο* (*in partibus Durrachii*). 

## Οικογένεια
Σύμφωνα με τον Φραντς Μπάμπινγκερ και τη Λίντσεϋ Λ. Μπρουκ, ο Aριανίτι ήταν σίγουρα νυμφευμένος με μία κόρη του NικολόΣεβάτι,  ενώ σύμφωνα με τον Ντιμίτερ Σουτερίκι, με μία κόρη του Nικόλα Ζαχαρία.   Είχε τρεις γιους, που ονομάζοντο Γκιέργκι, Μουζάκα (πατέρας τού Μοϊσί Αριανίτι Γκολέμι) και Βλάνταν.  και μία κόρη, που παντρεύτηκε τον Nικήτα Τόπια (σύμφωνα με τον Ντιμίτερ Σκουτερίκι)  ή τον Παλ Ντουκαγκίνι (σύμφωνα με τον Σκέντερ Αναμάλι). 

* Γκιέργκι Αριανίτι, Αλβανός κύριος (άρχοντας).
* Mουζάκα Αριανίτης. Γιος του ήταν ο:
** Μοϊσί Αριανίτ Γκολέμι απεβ. 1464, διοικητής της αντι-οθωμανικής Ένωσης του Λέζε.
* Βλάνταν Αρανίτι  (ή Βλάντιν Αριανίτης), νυμφεύτηκε την Αγγελίνα Καστριώτη. 
* μία κόρη, παντρεύτηκε τον Νικήτα Τόπια ή τον Παλ Ντουκαγκίνι.

## Bιβλιογραφικές αναφορές

; Σημειώσεις

; Πηγές

* 

Κατηγορία:Βενετοί του 15ου αιώνα
Κατηγορία:Βενετοί του 14ου αιώνα
Κατηγορία:Οικογένεια Αριανιτών
Κοινότητα Αφράτων

Η **Κοινότητα Αφράτων** είναι κοινότητα του Δήμου Πλατανιά στην Περιφερειακή Ενότητα Χανίων της Κρήτης, η οποία συστάθηκε το 1926 με το ΦΕΚ 407Α - 17/11/1926 και ως έδρα ορίστηκε ο οικισμός Αφράτα. Περιλαμβάνοντας μόνον την έδρα της, έχει 137 κατοίκους, σύμφωνα με την απογραφή του 2011. Είναι χαρακτηρισμένη ως αγροτικός ημιορεινός οικισμός, με έκταση 8,306 χμ² (2011). 

Η Κοινότητα εκπροσωπείται από την Πρόεδρο κ. Αικατερίνη Μακράκη.

## Κοινοτάρχες Αφράτων
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αφράτων.

## Παραπομπές


Κατηγορία:Δήμος Πλατανιά
LASIK

Το **LASIK** ή Lasik (αγγλικά: laser-assisted in situ keratomileusis ή ενδοστρωματική κερατοσμίλευση με λέιζερ) είναι ένας τύπος διαθλαστικής χειρουργικής για τη διόρθωση της μυωπίας, της υπερμετρωπίας και του αστιγματισμού. Η επέμβαση LASIK εκτελείται από οφθαλμίατρο που χρησιμοποιεί λέιζερ (excimer laser) για να αναμορφώσει τον κερατοειδή χιτώνα του ματιού με σκοπό τη βελτίωση της οπτικής οξύτητας. Για τους περισσότερους ανθρώπους, το LASIK παρέχει μια μακροχρόνια εναλλακτική λύση στα γυαλιά οράσεως ή στους φακούς επαφής.

Το LASIK είναι παρόμοιο με άλλες διαθλαστικές χειρουργικές επεμβάσεις, όπως η φωτοδιαθλαστική κερατεκτομή (PRK) και το LASEK. Αυτές οι τεχνικές προήλθαν από την βελτίωση της ακτινωτής κερατοτομής (PK) που χρησιμοποιούταν αρχικά στη χειρουργική επιδιόρθωση των διαθλαστικών σφαλμάτων όρασης. Μια εναλλακτική λύση για τους ασθενείς με μέτρια έως υψηλή μυωπία ή λεπτούς κερατοειδείς που δεν μπορούν να αντιμετωπιστούν με LASIK ή PRK είναι η τοποθέτηση του φακικού ενδοφακού (PIOL).

Η χειρουργική διαδικασία περιλαμβάνει το άνοιγμα ενός επιφανειακού κρήμνου (καπάκι) και τη χρήση λέιζερ για την αφαίρεση ενός λεπτού στρώματος ιστού στο εσωτερικό του κερατοειδούς χιτώνα. Με αυτό τον τρόπο ο κερατοειδής αποκτά ένα νέο σχήμα, έτσι ώστε οι ακτίνες φωτός να εστιάζονται καθαρά στον αμφιβληστροειδή. Η επέμβαση πραγματοποιείται εκτός νοσοκομείου και απαιτεί γύρω στα 15 λεπτά για το κάθε μάτι. Το μόνο αναισθητικό που χρησιμοποιείται είναι οι οφθαλμικές σταγόνες που μουδιάζουν την επιφάνεια του ματιού. Μετά την αναμόρφωση, ο οφθαλμίατρος αποκαθιστά και ασφαλίζει τον κρήμνο, ενώ δε χρειάζονται ράμματα. Μετά την επέμβαση, ένας φακός επαφής τοποθετείται πάνω από το μάτι για να προστατεύσει τον κρήμνο και να βοηθήσει στην αποφυγή τριβής ή πίεσης στο μάτι μέχρι να επουλωθεί. Ο φακός αυτός απομακρύνεται στην πρώτη επίσκεψη στον γιατρό και παράλληλα χρησιμοποιούνται οφθαλμικές σταγόνες για να αποφευχθεί τυχόν μόλυνση και φλεγμονή και να επιταχυνθεί η επούλωση.

Σε παγκόσμιο επίπεδο, μεταξύ 1988 και 2008, έχουν πραγματοποιηθεί 16,3 εκατομμύρια επεμβάσεις LASIK. Με πάνω από μια δεκαετία κλινικών μελετών και τεχνολογικής καινοτομίας, η χειρουργική επέμβαση LASIK θεωρείται από τις πιο επιτυχημένες χειρουργικές επεμβάσεις. Τα τελευταία χρόνια, νέες τεχνικές επέμβασης κερατοειδούς έχουν αναπτυχθεί, όπως η εξαγωγή φακού μικρής τομής (SMILE), η οποία αποφεύγει τη δημιουργία κρημνού και χρησιμοποιεί μία μόνο συσκευή λέιζερ.

## Έκθεση

Αρχείο:Cornea.png|Ο κερατοειδής χιτώνας (cornea).
Αρχείο:Myopia Diagram.jpg|Η μυωπία δημιουργείται όταν οι ακτίνες του φωτός εστιάζουν πριν τον αμφιβληστροειδή (retina).
Αρχείο:Lasik Femtosegundo.gif|LASIK με τη χρήση λέιζερ για το άνοιγμα του κρήμνου. Στη συνέχεια χρησιμοποιείται excimer laser στις εσωτερικές στοιβάδες του κερατοειδούς.
Αρχείο:Lasik Microtomo.gif|LASIK με τη χρήση μικροκερατόμου για το άνοιγμα του κρήμνου.


## Παραπομπές


Κατηγορία:Οφθαλμολογία
Τεντ Μπαντ

Ο **Θίοντορ Πολ Μπαντ** (αγγλικά: *Theodore Paul "Ted" Budd*, 21 Οκτωβρίου 1971), είναι Αμερικανός πολιτικός και επιχειρηματίας, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 13η περιφέρεια της πολιτείας της Βόρειας Καρολίνας, από τον Ιανουάριο του 2017. Είναι εκλεγμένος Γερουσιαστής των Ηνωμένων Πολιτειών για την πολιτεία της Βόρειας Καρολίνας, ύστερα από τις εκλογές του 2022. Είναι μέλος του Ρεπουμπλικανικού Κόμματος. 

Εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 2016, με ποσοστό 56.1% έναντι 43.9% του τότε Δημοκρατικού ανθυποψήφιού του. Επανεξελέγη το 2018 και το 2020. Στις εκλογές του 2020, ο Μπαντ επανεκλέχθηκε με ποσοστό 68.2% έναντι 31.8% του Δημοκρατικού ανθυποψηφίου του. Η περιφέρεια του Μπαντ, βρίσκεται στο βορειοκεντρικό τμήμα της Βόρειας Καρολίνας. 

Τον Απρίλιο του 2021, ανακοίνωσε ότι θα είναι υποψήφιος για την κενή έδρα στην Γερουσία των Ηνωμένων Πολιτειών, που θα προκύψει από την αφυπηρέτηση και συνταξιοδότηση του εν ενεργεία Ρεπουμπλικανού Γερουσιαστή Ρίτσαρντ Μπερ, στις εκλογές της Γερουσίας των Ηνωμένων Πολιτειών του 2022. Στις εκλογές του 2022, κατάφερε να εκλεγεί Γερουσιαστής των Ηνωμένων Πολιτειών για την Βόρεια Καρολίνα, νικώντας την Δημοκρατική αντίπαλό του, Σέρι Μπίσλεϊ, με ποσοστό 50.7% έναντι 47.1%.

## Βιογραφία
Ο Τεντ Μπαντ, γεννήθηκε τον Οκτώβριο του 1971 στο Γουίνστον-Σάλεμ της Βόρειας Καρολίνας. Μεγάλωσε σε μια μικρή περιοχή έξω από το Γουίνστον-Σάλεμ. Αποφοίτησε το Λύκειο "Davie County High School" το 1990 στο Μόξβιλ της Βόρειας Καρολίνας. Σπούδασε Επιχειρησιακές Σπουδές στο Πολιτειακό Πανεπιστήμιο των Απαλαχίων, και έλαβε πτυχίο (BS) το 1994. Στη συνέχεια, έκανε μεταπτυχιακές σπουδές πάνω στα Παιδαγωγικά και την Οικογενειακή Ζωή στο Θεολογικό Σεμινάριο του Ντάλας στο Ντάλας, απ'όπου έλαβε μεταπτυχιακό δίπλωμα (MTh) το 1998. Επίσης, πραγματοποίησε μεταπτυχιακές σπουδές πάνω στη Διοίκηση Επιχειρήσεων στο Πανεπιστήμιο Γουέικ Φόρεστ στο Γουίνστον-Σάλεμ, λαμβάνοντας μεταπτυχιακό δίπλωμα (MBA) το 2007.

### Προσωπική ζωή
Είναι παντρεμένος από το 1994, με την Έιμι Κέιτ Άνταμς, με την οποία έχουν αποκτήσει μαζί 3 παιδιά.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Βόρεια Καρολίνα
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
__ΕΥΡΕΤΗΡΙΟ__
Πολωνικός Ποιμενικός των Τάτρα

μικρογραφία|Πολωνικός Ποιμενικός των Τάτρα
Ο **Πολωνικός Ποιμενικός των Τάτρα** είναι πολωνική φυλή μεγάλου σκύλου φύλακα κοπαδιών με καταγωγή από τα Όρη Τάτρα της περιοχής Ποντχάλε της νότιας Πολωνίας. Αναγνωρίστηκε πλήρως από τη Διεθνή Κυνολογική Ομοσπονδία το 1963. Είναι μία από τις πέντε φυλές σκύλων που προέρχονται από την Πολωνία, με τις άλλες να είναι το Πολωνικό Λαγωνικό, το Πολωνικό Κυνηγόσκυλο, το Πολωνικό Κυνηγόσκυλο Όσφρησης και το Πολωνικό Τσοπανόσκυλο Πεδιάδας.

## Ιστορία
Όπως και άλλα μεγάλα λευκά ευρωπαϊκά σκυλιά φύλακες κοπαδιών όπως το Κούβας, ο Ποιμενικός Αμπρούτσο Μαρεμάνο και ο Σκύλος των Πυρηναίων, ο Πολωνικός Ποιμενικός των Τάτρα πιστεύεται ότι προέρχεται από σκυλιά που έφεραν από την Ασία νομάδες κτηνοτρόφοι.

Η πρώτη έκθεση για αυτά τα σκυλιά πραγματοποιήθηκε το 1937. Επειδή βρίσκονταν σε απομονωμένες περιοχές των βουνών, ένας μικρός αριθμός από αυτούς επέζησε από τα γεγονότα του Β΄ Παγκοσμίου Πολέμου. Μέχρι το 1954, όταν διοργανώθηκε η πρώτη μεταπολεμική παράσταση, είχαν εντοπιστεί περίπου 120 δείγματα. Μόλις ο Πολωνικός Κυνολογικός Όμιλος ανασυστάθηκε μετά τον πόλεμο, πραγματοποιήθηκαν παραστάσεις στην Κρακοβία.

Η φυλή αναγνωρίστηκε πλήρως από τη Διεθνή Κυνολογική Ομοσπονδία το 1963 ή το 1967. Δεν βρίσκεται πλέον μόνο στην περιοχή καταγωγής της, αλλά διανέμεται σε μεγάλο μέρος της Πολωνίας και μερικά είναι σε άλλες χώρες.

Το βιβλίο μητρώου φυλής είναι ανοιχτό - μπορούν να προστεθούν σε αυτό μη εγγεγραμμένοι σκύλοι που κρίνονται τυπικοί της φυλής. Περίπου 300 κουτάβια γεννιούνται το χρόνο, σε περίπου 50 γέννες. Οι συνολικές ετήσιες νέες εγγραφές στο κυνολογικό όμιλο ήταν 473 το 2011 και 383 το 2012. Δεν είναι εγγεγραμμένοι όλοι οι σκύλοι αυτού του τύπου στο βιβλίο μητρώου φυλής. Επί του παρόντος, ο Αμερικανικός Κυνολογικός Όμιλος δεν αναγνωρίζει τη φυλή.

## Χαρακτηριστικά
Το ύψος στο ακρώμιο είναι 65 με 70 εκατοστά για τα αρσενικά και 60 με 65 εκατοστά για τα θυληκά.

Συνήθως ζουν μεταξύ δέκα και δώδεκα ετών.

## Χρήση
Ο Πολωνικός Ποιμενικός των Τάτρα χρησιμοποιήθηκε παραδοσιακά ως σκύλος φύλακας κοπαδιού, για να αποτρέψει τα αρπακτικά από το να επιτεθούν σε κοπάδια προβάτων στο ορεινό έδαφος της περιοχής Ποντχάλε. Στη σύγχρονη Πολωνία διατηρείται τις περισσότερες φορές είτε ως σκύλος φύλακας είτε ως ζώο συντροφιάς.

## Παραπομπές



Κατηγορία:Φυλές σκύλων της Διεθνούς Κυνολογικής Ομοσπονδίας
Κατηγορία:Φυλές σκύλων πολωνικής προελεύσεως
Κατηγορία:Σκύλοι φύλακες ζώων
Κατηγορία:Σπάνιες φυλές σκύλων
Κοινότητα Ταυρωνίτου

Η **Κοινότητα Ταυρωνίτου** είναι κοινότητα του Δήμου Πλατανιά στην Περιφερειακή Ενότητα Χανίων της Κρήτης, η οποία συστάθηκε το 1929 με το ΦΕΚ 228Α - 12/07/1929 με την απόσπαση του οικισμού Ταυρωνίτης από την τότε κοινότητα Πολεμαρχίου και τον ορισμό του ως έδρα της ομώνυμης νεοϊδρυθείσας κοινότητας. Εκτός από την έδρα της, η κοινότητα περιλαμβάνει και τον οικισμό Δέμπλα. Η απογραφή του 2011 αναφέρει:

* Δέμπλα, η (85)
* Ταυρωνίτης, ο (888)

Συνολικά η κοινότητα έχει 973 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Γεώργιο Νταγκουνάκη.

## Κοινοτάρχες Ταυρωνίτου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ταυρωνίτου.

## Παραπομπές


Κατηγορία:Δήμος Πλατανιά
Ευρωπαϊκό Πρωτάθλημα Χάντμπολ Ανδρών 2024

μικρογραφία|Το λογότυπο του '''Ευρωπαϊκού Πρωταθλήματος Χάντμπολ Ανδρών 2024'''.
Το **[[Ευρωπαϊκό πρωτάθλημα χειροσφαίρισης ανδρών|Ευρωπαϊκό Πρωτάθλημα Χάντμπολ Ανδρών]] [[Ευρωπαϊκή Ομοσπονδία Χειροσφαίρισης|EHF]] 2024** θα είναι η 16η διοργάνωση του τουρνουά και η τρίτη με 24 εθνικές ομάδες. Θα φιλοξενηθεί στη Γερμανία – από τις 10 έως τις 28 Ιανουαρίου 2024. 

## Παραπομπές


Κατηγορία:Χειροσφαίριση
Κατηγορία:Αθλητικά γεγονότα του 2024
Επιλογή της διοργανώτριας χώρας των τελικών του Ευρωπαϊκού Πρωταθλήματος Ποδοσφαίρου 2024

Η **επιλογή της διοργανώτριας χώρας για τους τελικούς του [[Ευρωπαϊκό Πρωτάθλημα Ποδοσφαίρου 2024|Ευρωπαϊκού Πρωταθλήματος Ποδοσφαίρου 2024]]** ξεκίνησε στις 9 Δεκεμβρίου 2016 και ολοκληρώθηκε στις 27 Σεπτεμβρίου 2018,  όταν ανακοινώθηκε ότι η Γερμανία θα είναι η διοργανώτρια χώρα.

## Ημερολόγιο
Το χρονοδιάγραμμα της διαδικασίας επιλογής έχει ως εξής:

* **9 Δεκεμβρίου 2016**: έναρξη της διαδικασίας επιλογής·
* **3 Μαρτίου 2017**: προθεσμία υποβολής αιτήσεων.
* **8 Μαρτίου 2017:** ανακοίνωση των υποψηφίων από την UEFA.
* **27 Απριλίου 2018**: προθεσμία υποβολής επίσημων εγγράφων.
* **27 Σεπτεμβρίου 2018**: ανακοίνωση της διοργανώτριας χώρας του Euro 2024.

## Παραπομπές


## Εξωτερικοί σύνδεσμοι

*  ''UEFA''*, στο uefa.com.*

Κατηγορία:Ευρωπαϊκό Πρωτάθλημα Ποδοσφαίρου 2024
Κοινότητα Ροδωπού

Η **Κοινότητα Ροδωπού** είναι κοινότητα του Δήμου Πλατανιά στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και ως έδρα ορίστηκε ο οικισμός Ροδοπός. Εκτός από την έδρα της, η κοινότητα περιλαμβάνει και τους οικισμούς Άσπρα Νερά και Αστράτηγος. Η απογραφή του 2011 αναφέρει:

* Άσπρα Νερά, τα (8)
* Αστράτηγος, ο (46)
* Ροδωπός, ο (337)

Συνολικά η κοινότητα έχει 391 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Εμμανουήλ Παπαδάκη.

## Κοινοτάρχες Ροδωπού
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ροδωπού.

## Παραπομπές


Κατηγορία:Δήμος Πλατανιά
Κέιτ Μπέντινγκφιλντ

Η **Κάθριν Τζοάν Μπέντινγκφιλντ** (αγγλικά: *Katherine Joan "Kate" Bedingfield*, 29 Οκτωβρίου 1981), είναι Αμερικανίδα πολιτική σύμβουλος και κυβερνητική αξιωματούχος, που υπηρετεί ως Διευθύντρια Επικοινωνίας του Λευκού Οίκου υπό την προεδρία Μπάιντεν, από τον Ιανουάριο του 2021. Είναι μέλος του Δημοκρατικού Κόμματος. 

Εργάστηκε ως αναπληρώτρια επικεφαλής της προεκλογικής εκστρατείας του Προέδρου Τζο Μπάιντεν στις προεδρικές εκλογές του 2020. Επίσης, διατέλεσε διευθύντρια Επικοινωνίας στον Τζο Μπάιντεν από το 2015 έως το 2017, όταν ήταν Αντιπρόεδρος των ΗΠΑ. 

## Βιογραφία
Η Κέιτ Μπέντινγκφιλντ, γεννήθηκε τον Οκτώβριο του 1981 στο Σάντι Σπρινγκς (ένα προάστιο της Ατλάντας) της Τζόρτζια, όπου και μεγάλωσε. Αποφοίτησε από το Λύκειο "Riverwood International Charter School" στο Σάντι Σπρινγκς το 2000. Σπούδασε Ιστορία στο Πανεπιστήμιο της Βιρτζίνιας, απ'όπου έλαβε και πτυχίο (BA) το 2004.

Εργάστηκε ως εκπρόσωπος στην προεδρική προεκλογική εκστρατεία του Τζον Έντουαρντς το 2008, ενώ επίσης, εργάστηκε και ως διευθύντρια επικοινωνίας της καμπάνιας επανεκλογής της Τζιν Σαχίν για την Γερουσία το 2008. 

Το 2015, η Μπέντινγκφιλντ εντάχθηκε στην διοίκηση του προέδρου Μπαράκ Ομπάμα, αναλαμβάνοντας την θέση της διευθύντριας Επικοινωνίας του Αντιπροέδρου Τζο Μπάιντεν. Επίσης, ανέλαβε την ίδια περίοδο, την θέση της διευθύντριας ανταπόκρισης και την θέση της αναπληρώτριας διευθύντριας υποθέσεων ΜΜΕ.  

## Προεδρία του Τζο Μπάιντεν
Κατά την προεδρική προεκλογική εκστρατεία του Τζο Μπάιντεν για τις προεδρικές εκλογές του 2020, η Μπέντινγκφιλντ, διατέλεσε αναπληρώτρια επικεφαλής της προεκλογικής εκστρατείας. Η λίστα Fortune, την κατέταξε ως μία από τους ανθρώπους με την μεγαλύτερη επιρροή κάτω των 40 ετών στον τομέα της πολιτικής.

### Διευθύντρια Επικοινωνίας του Λευκού Οίκου (2021–)
Ύστερα από την νίκη του Τζο Μπάιντεν τον Νοέμβριο του 2020, ανακοινώθηκε ότι η Κέιτ Μπέντινγκφιλντ, θα αναλάμβανε στην νέα κυβέρνηση, την θέση της Διευθύντριας Επικοινωνίας του Λευκού Οίκου. Ανέλαβε καθήκοντα στις 20 Ιανουαρίου 2021. 

## Παραπομπές


## Εξωτερικοί σύνδεσμοι
* 

Κατηγορία:Διευθυντές Επικοινωνίας του Λευκού Οίκου
Κατηγορία:Προεδρία του Τζο Μπάιντεν
Κατηγορία:Αξιωματούχοι του Λευκού Οίκου
Κατηγορία:Λευκός Οίκος
Κατηγορία:Κυβερνητικοί αξιωματούχοι
Κατηγορία:Αμερικανοί πολιτικοί
Κατηγορία:Πολιτικοί του Δημοκρατικού Κόμματος (ΗΠΑ)
Αμαριανός Αργολίδας

Ο **Αμαριανός** είναι οικισμός της τοπικής κοινότητας Αραχναίου, της δημοτικής ενότητας (τέως δήμου) Μιδέας, του δήμου Ναυπλιέων, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ναυπλίας του νομού Αργολίδος, στο γεωγραφικό διαμέρισμα Πελοποννήσου.
## Γεωγραφία
Ο Αμαριανός είναι πεδινός οικισμός στο κεντρικό τμήμα του νομού Αργολίδας. Βρίσκεται κοντά στους δυτικούς πρόποδες του Αραχναίου όρους, πάνω στον επαρχιακό δρόμο Μιδέας-Αραχναίου και σε μέσο σταθμικό υψόμετρο 200 μέτρων. Απέχει 15 χιλιόμετρα περίπου βορειοανατολικά του Ναυπλίου.
## Πληθυσμός
Ο Αμαριανός έχει παρουσιάσει σταθερό πληθυσμό απο την πρώτη του καταγραφή το 1961 μέχρι και σήμερα.

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1834 ως *Μαριανό* και προσαρτήθηκε  στον δήμο Μηδείας (Μηδέας) του νομού Αργολίδος, αλλά καταργήθηκε λίγα χρόνια μετά, το 1845. Επανασυστάθηκε το 1961 με την νέα ονομασία *Αμαριανός*. Με το ΦΕΚ 244Α - 04/12/1997 αποσπάστηκε από την κοινότητα Αραχναίου και προσαρτήθηκε στον δήμο Μιδέας. Με το ΦΕΚ 87Α - 07/06/2010 αποσπάστηκε από τον δήμο Μιδέας και προσαρτήθηκε στον δήμο Ναυπλιέων.
## Ιστορικά στοιχεία
Ο οικισμός δημιουργήθηκε από κατοίκους του Αραχναίου που έρχονταν εδώ μόνο στις περιόδους καλλιέργειας της περιοχής, αλλά σταδιακά εγκαταστάθηκαν μόνιμα. Κοντά στον οικισμό υπάρχουν ερείπια κτισμάτων αλλά και ενός υδρόμυλου που λειτουργούσε στην περιοχή, ένδειξη ότι παλαιότερα υπήρχε άφθονο νερό. Βορειοανατολικά του οικισμού η θέση «Τούρμιζα», πιθανόν, είναι η περιοχή που μνημονεύουν τα Βενετικά αρχεία ως τόπο συγκέντρωσης των Αρβανιτών προσφύγων που είχαν καταφύγει εκεί από τον Αργολικό κάμπο κατά τον Τουρκοβενετικό πόλεμο (1463-1469).
## Αξιοθέατα
*Η εκκλησία της Παναγίας Φανερωμένης, στη βορειοανατολική είσοδο του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
* eetaa.gr

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Ρούντολφ Πλιουκφέλντερ

Ο **Ρούντολφ Βλαντιμίροβιτς Πλιουκφέλντερ** (ρωσικά: Рудольф Владимирович Плюкфельдер, γεννήθηκε 6 Σεπτεμβρίου 1928) είναι Σοβιετικός πρώην αθλητής της άρσης βαρών και μετέπειτα προπονητής. Ως αγωνιζόμενος κέρδισε παγκόσμιους τίτλους το 1959 και 1961 και ένα χρυσό Ολυμπιακό μετάλλιο το 1964. Ως προπονητής ανέλαβε σειρά από Ολυμπιονίκες συμπεριλαμβανομένων των Βασίλι Αλεξέεφ και Νταβίντ Ρίγκερτ.

## Βιογραφία

Γεννήθηκε στην ΣΟΣΔ Ουκρανίας από γερμανικής καταγωγής οικογένεια. Όταν η Γερμανία εισέβαλε στη Σοβιετική Ένωση το 1941, ο πατέρας και ο μεγαλύτερος αδελφός του εκτελέστηκαν. Η υπόλοιπη οικογένεια στάλθηκε σε  στρατόπεδο εργασίας στη Σιβηρία, όπου σε ηλικία 14 ετών άρχισε να εργάζεται σε ορυχείο και δοκίμασε το στίβο και την πάλη, στα οποία κέρδισε τα περιφερειακά πρωταθλήματα το 1947–48. Άλλαξε στην άρση βαρών μόνο το 1950 όταν ήταν ήδη 22 ετών. Μέχρι το 1962, όταν μετακόμισε στην Όμπλαστ του Ροστόφ, προπονήθηκε μόνος του, καθώς δεν υπήρχε προπονητής άρσης βαρών στην περιοχή του, αλλά έγινε ο καλύτερος αθλητής ελαφρών βαρέων βαρών στον κόσμο. Το 1958, έγινε πρωταθλητής της ΕΣΣΔ και  κατόπιν κατέκτησε παγκόσμιους τίτλους το 1959 και 1961, ευρωπαϊκούς τίτλους το 1959–61 και το χρυσό Ολυμπιακό μετάλλιο στους Ολυμπιακούς Αγώνες του 1964 στο Τόκιο. Το 1960 απέτυχε στη συμμετοχή του στους Ολυμπιακούς Αγώνες της Ρώμης λόγω τραυματισμού. Έκανε επίσης οκτώ επίσημα παγκόσμια ρεκόρ το διάστημα 1959–1961: ένα στο ντεβελοπέ, πέντε στο αρασέ και δύο στο σύνολο.

Ενώ αγωνιζόταν, προπονούσε μερικούς από τους συναθλητές του. Αποχώρησε από την ενεργό δράση λίγο μετά τους Ολυμπιακούς Αγώνες του 1964 και είχε μία μακρά και επιτυχημένη καριέρα ως προπονητής στο Σάχτι, το οποίο μετέτρεψε σε μεγάλη σοβιετική σχολή άρσης βαρών. Συνολικά, 6 Ολυμπιονίκες και 7 παγκόσμιοι πρωταθλητές ανατράφηκαν στη σχολή άρσης βαρών του Σάχτι. Στις αρχές της δεκαετίας του 1990, λόγω σύγκρουσης με τον Βασίλι Αλεξέεφ, μετανάστευσε στη Γερμανία, όπου έχει μεγάλη οικογένεια.

## Τίτλοι

* Ολυμπιακοί Αγώνες χρυσό μετάλλιο : 1964
* Παγκόσμιο Πρωτάθλημα χρυσό μετάλλιο (2) : 1959, 1961
** αργυρό μετάλλιο : 1963
* Ευρωπαϊκό Πρωτάθλημα χρυσό μετάλλιο (3) : 1959, 1960, 1961
** αργυρό μετάλλιο : 1963
* Σπαρτακιάδα των Λαών της ΕΣΣΔ (2) : 1959, 1963
* Πρωτάθλημα ΕΣΣΔ (5) : 1958, 1959, 1960, 1961, 1962

## Παραπομπές


## Εξωτερικοί σύνδεσμοι
* Συνέντευξη του Πλιουκφέλντερ 

 
Κατηγορία:Σοβιετικοί αθλητές της άρσης βαρών
Κατηγορία:Προπονητές άρσης βαρών
Κατηγορία:Αθλητές της άρσης βαρών στους Θερινούς Ολυμπιακούς Αγώνες 1960
Κατηγορία:Αθλητές της άρσης βαρών στους Θερινούς Ολυμπιακούς Αγώνες 1964
Κατηγορία:Ολυμπιονίκες της άρσης βαρών
Κατηγορία:Σοβιετικοί Ολυμπιονίκες
Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών
Κατηγορία:Κάτοχοι μεταλλίων του Ευρωπαϊκού Πρωταθλήματος Άρσης Βαρών
Κατηγορία:Μέλη του Κομμουνιστικού Κόμματος Σοβιετικής Ένωσης
Κατηγορία:Αποδέκτες του Τάγματος του Κόκκινου Λαβάρου της Εργασίας
Κωνσταντίνος Αριανίτης

Ο **Κωνσταντίνος Αριανίτης** (αποβιώσας το 1050) ήταν Βυζαντινός στρατηγός ο οποίος έδρασε στην περιοχή των Βαλκανίων εναντίον των Πετσενέγων.
Πιθανώς πρόκειται για υιό ή συγγενή του Δαβίδ Αριανίτη, εγνωσμένης αξίας στρατηγού κατά την διάρκεια της περιόδου βασιλείας του Βασιλείου Β΄ (βασίλευσε μεταξύ 976-1025). Πρώτη αναφορά στο όνομά του γίνεται το 1047, όταν οι Πετσενέγοι διέβησαν τον Δούναβη και εισέβαλαν στα βυζαντινά εδάφη. Εκείνη την περίοδο, σύμφωνα με τον Ιωάννη Σκυλίτζη, κατείχε τον βαθμό του μάγιστρου και το αξίωμα του δούκα της Αδριανούπολης. Ως απάντηση στην επίθεση των Πετσενέγων, διετάχθη να ενώσει τις στρατιωτικές δυνάμεις του με εκείνες του στρατιωτικού διοικητή της Βουλγαρίας, Βασιλείου Μοναχού, καθώς και των στρατηγών Μιχαήλ και Κιγίνη (βαπτισμένος Πετσενέγος ο οποίος είχε εισέλθει στην υπηρεσία των Βυζαντινών). Οι Βυζαντινοί πέτυχαν να νικήσουν και να συλλάβουν ως αιχμαλώτους τους Πετσενέγους, ωστόσο, αντί της εξόντωσής τους, επελέγη η εγκατάστασή τους ως εποίκων στην ερημωμένη πεδιάδα της Μοισίας.

Όταν οι Πετσενέγοι εξεγέρθηκαν ολίγα έτη αργότερα, ο Αριανίτης ήταν ανώτερος αξιωματικός στο στράτευμα που εστάλη υπό τον εταιρειάρχη Κωνσταντίνο προκειμένου να τους αντιμετωπίσει. Λόγω απερίσκεπτης επίθεσης τμήματος του βυζαντινού στρατού, το οποίο εγκατέλειψε το οχυρωμένο στρατόπεδό του προκειμένου να εφορμήσουν εναντίον των Πετσενέγων σε ανοιχτό πεδίο, οι Βυζαντινοί υπέστησαν σημαντική ήττα στη Βασιλική Λιβάδα, πλησίον της Αδριανούπολης: ο Αριανίτης υπέστη σοβαρό τραύμα από χτύπημα ακοντίου στα έντερα και απεβίωσε δύο ημέρες μετά τη μάχη, ενώ έτερος ανώτερος αξιωματικός, ο Μιχαήλ Δοκειανός, συνελήφθη ως αιχμάλωτος και σκοτώθηκε από τους Πετσενέγους. Σύμφωνα με τον Ροντόλφ Γκιγιάν, εκείνη την περίοδο πιθανώς κατείχε το αξίωμα του Δομέστικου των Σχολών της Δύσης.

## Παραπομπές


## Πηγές
*  
*  
*  

Κατηγορία:Βυζαντινοί του 11ου αιώνα
Κωνσταντινος
Κατηγορία:Βυζαντινοί στρατηγοί
Κατηγορία:Δομέστικοι των Σχολών
Κατηγορία:Μάγιστροι
Άσλεϊ Τζόνσον (υδατοσφαιρίστρια)

Η **Άσλεϊ Ελίζαμπεθ Τζόνσον** (Μαϊάμι, 12 Σεπτεμβρίου 1994) είναι Αμερικανίδα αθλήτρια της υδατοσφαίρισης. Αγωνίζεται στην θέση του τερματοφύλακα και αποτελεί μέλος της εθνικής ομάδας των ΗΠΑ. Η Τζόνσον το 2016 έγραψε ιστορία καθώς έγινε η πρώτη αφροαμερικανή αθλήτρια που κατάφερε να λάβει μέρος με την εθνική των ΗΠΑ σε Ολυμπιακούς Αγώνες στο άθλημα της υδατοσφαίρισης. Θεωρείται η καλύτερη τερματοφύλακας στον κόσμο.

Έχει υπάρξει μέλος της εθνικής ομάδας των ΗΠΑ που κατέκτησε το χρυσό μετάλλιο στους Ολυμπιακούς Αγώνες του Ρίο και του Τόκιο.

Πρώτος της ευρωπαϊκός σταθμός αποτέλεσε η Σικελία και η Οριτζόντε Κατάνια, πολυνίκης πρωταθλήτρια Ιταλίας και πολυνίκης πρωταθλήτρια Ευρώπης. 

Την περίοδο 2018–19 αγωνίστηκε για τον Ν.Ο. Βουλιαγμένης ενώ για την περίοδο 2021–22 αγωνίστηκε με το σκουφάκι του Εθνικού με τον οποίο πανηγύρισε το δεύτερο Κύπελλο Ευρώπης της πειραϊκής ομάδας και πρώτο της Ευρωπαϊκό κύπελλο σε επίπεδο συλλόγων. 

## Παραπομπές


Κατηγορία:Αμερικανίδες υδατοσφαιρίστριες
Κατηγορία:Υδατοσφαιρίστριες Εθνικού Πειραιώς
Κατηγορία:Υδατοσφαιρίστριες Βουλιαγμένης
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Υδατοσφαιριστές στους Θερινούς Ολυμπιακούς Αγώνες 2020
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Χρυσοί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2016)
Κατηγορία:Ολυμπιονίκες υδατοσφαίρισης (Θερινοί Αγώνες 2020)
Κατηγορία:Ολυμπιονίκες υδατοσφαίρισης (Ηνωμένες Πολιτείες)
Κατηγορία:Υδατοσφαιρίστριες Εθνικής Ηνωμένων Πολιτειών Αμερικής
Γκραν Πρι Αυστραλίας 2022 (Φόρμουλα 1)

Το **Γκραν Πρι Αυστραλίας 2022** είναι ο τρίτος αγώνας στο Παγκόσμιο πρωτάθλημα Φόρμουλα 1 (2022). Διεξάγεται στην πίστα Albert Park Circuit στη Μελβούρνη της Αυστραλίας το τριήμερο 8-10 Απριλίου 2022.

## Πρόγραμμα τριημέρου

## Ελαστικά

## Συμμετέχοντες και επιλεγμένα ελαστικά

Για το 2022 η Pirelli έχει κάνει μια συγκεκριμένη επιλογή ελαστικών για όλους τους οδηγούς που θα ειναι ίδια για όλους τους αγώνες.

## Ελεύθερα δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 8 Απριλίου 2022, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 8 Απριλίου 2022, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)

Στα δεύτερα δοκιμαστικά του Σαββάτου, στις 9 Απριλίου 2022, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές

Οι κατατακτήριες δοκιμές διεξήχθησαν το Σάββατο 9 Απριλίου 2022 λίγες ώρες μετά το FP3. Την Pole Position κέρδισε ο Σαρλ Λεκλέρ με τον Μαξ Φερστάπεν να συμπληρώνει την 1η σειρά της εκκίνησης. Ο Αλεξάντερ Άλμπον αποκλείστηκε από τις κατατακτήριες δοκιμές λόγω παρανομίας στα καύσιμα.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

### Ποινές
Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2022
Άγιος Γεώργιος Κόξαρης Ηρακλείου

Ο **Άγιος Γεώργιος** είναι μικρός οικισμός της Κόξαρης στο Δήμο Χερσονήσου στην Περιφερειακή Ενότητα Ηρακλείου της Κρήτης, ο οποίος το 2011 είχε 21 κατοίκους. Η παλαιότερη μνεία στον οικισμό γίνεται στην απογραφή του 1881, όταν είχε 17 κατοίκους, όλοι χριστιανοί. Στην απογραφή του 1900 ο πληθυσμός είχε αυξηθεί σε 35 χριστιανούς κατοίκους. Εκ τότε αναφέρεται ξανά στην απογραφή του 1920, με 40 κατοίκους, και στην απογραφή του 1951, με 19 κατοίκους.

## Παραπομπές


Αγιος Γεωργιος
Αγιος Γεωργιος
Κατηγορία:Δήμος Χερσονήσου
Άγιος Ρωμανός Ηρακλείου

Ο **Άγιος Ρωμανός** είναι οικισμός του Δήμου Χερσονήσου στην Περιφερειακή Ενότητα Ηρακλείου της Κρήτης, ο οποίος βρίσκεται νοτιοανατολικά του Καρτερού και βορειοδυτικά της Ελαίας. Οφείλει το όνομά του στο ομώνυμο εκκλησάκι και μέσα από αυτόν περνάει η επαρχιακή οδός Καρτερού - Μονής Αγκαράθου. Ως ξεχωριστός οικισμός απογράφεται επίσημα για πρώτη φορά το 2011 με 112 κατοίκους και μαζί με την Ελαία, Τον Καρτερό, το Σταυρωμένο και την νησίδα Δία αποτελούν Την κοινότητα Ελαίας που υπάγεται στη δημοτική ενότητα Γουβών του Δήμου Χερσονήσου.

## Παραπομπές


Αγιος Ρωμανος
Αγιος Ρωμανος
Κατηγορία:Δήμος Χερσονήσου
Κυβερνητικό Συμβούλιο Εθνικής Ασφάλειας

Το **Κυβερνητικό Συμβούλιο Εθνικής Ασφάλειας** (**ΚΥ.Σ.Ε.Α.**) είναι κυβερνητικό συμβούλιο της Ελλάδας. Αποτελεί το ανώτατο όργανο λήψης αποφάσεων που αφορούν την εθνική ασφάλεια της χώρας. 

Ιδρύθηκε το 2019 από την Κυβέρνηση Κυριάκου Μητσοτάκη και διαδέχθηκε το Κυβερνητικό Συμβούλιο Εξωτερικών και Άμυνας (επίσης ΚΥ.Σ.Ε.Α.).

## Σύνθεση
Η κύρια σύνθεση του ΚΥ.Σ.Ε.Α., σύμφωνα με τις κείμενες διατάξεις, έχει ως εξής:

* Ο Πρωθυπουργός (Πρόεδρος),
* Ο Υπουργός Εξωτερικών,
* Ο Υπουργός Εθνικής Άμυνας,
* Ο Υπουργός Προστασίας του Πολίτη,
* Ο Υπουργός Μετανάστευσης και Ασύλου,
* Ο Υπουργός Ναυτιλίας και Νησιωτικής Πολιτικής,
* Ο Υπουργός Κλιματικής Κρίσης και Πολιτικής Προστασίας και
* Ο Αρχηγός του Γενικού Επιτελείου Εθνικής Άμυνας.

Τα καθήκοντα γραμματέα του ΚΥΣΕΑ ασκεί ο Προϊστάμενος του Γραφείου Συμβούλου Εθνικής Ασφάλειας.

### Έκτακτες συμμετοχές
Σε συνεδρίαση που συνέβη στον απόηχο της ανακατάληψης του Αφγανιστάν από τους Ταλιμπάν τον Αύγουστο του 2021, συμμετείχαν επίσης ο Υπουργός Επικρατείας Γιώργος Γεραπετρίτης, ο Υφυπουργός Εθνικής Άμυνας Αλκιβιάδης Στεφανής, ο Διοικητής της Εθνικής Υπηρεσίας Πληροφοριών Παναγιώτης Κοντολέων, η Διευθύντρια του Διπλωματικού Γραφείου του Πρωθυπουργού Πρέσβης Ελένη Σουρανή και ο Σύμβουλος Εθνικής Ασφάλειας Θάνος Ντόκος.

Κατά την έναρξή της κρίσης που προκάλεσε η εισβολή της Ρωσίας στην Ουκρανία, το ΚΥΣΕΑ συνήλθε εκτάκτως δύο φορές (22 & 24 Φεβρουαρίου 2022), με τη συμμετοχή του Υπουργού Περιβάλλοντος και Ενέργειας Κώστα Σκρέκα.

## Παραπομπές


## Εξωτερικοί σύνδεσμοι
* 

Κατηγορία:Ελληνική Κυβέρνηση
Κατηγορία:Ελληνικές Ένοπλες Δυνάμεις
Δήμος Κορώνης (1835 - 1912)

Ο **Δήμος Κορώνης (1835 - 1912)**, ήταν παλαιότερος Δήμος του Νομού Μεσσηνίας. Δημιουργήθηκε στις 21-04-1835 και καταργήθηκε στις 31-08-1912. Από 21-04-1835 μέχρι 15-03-1855, είχε έδρα το Πεταλίδι. Από 15-03-1855 μέχρι 26-11-1879, είχε έδρα τη Λογγά και από 26-11-1879 μέχρι 31-08-1912, είχε έδρα το Πεταλίδι. Από 22-06-1905 μέχρι το 03-02-1910, ονομαζόταν **Δήμος Πεταλιδίου (1905 - 1910)**.

## Διοικητικές μεταβολές

## Δείτε επίσης

## Χάρτης περιοχής


## Παραπομπές

Κατηγορία:Παλαιότεροι δήμοι της Ελλάδας
Κατηγορία:Επαρχία Πυλίας
Ανάληψη Ηρακλείου

Η **Ανάληψη** ή **Μετόχι Σβούρου** είναι μεγάλο χωριό της Κρήτης στην Περιφερειακή Ενότητα Ηρακλείου και το Δήμο Χερσονήσου.

## Γεωγραφικά - Ιστορικά στοιχεία
Η Ανάληψη βρίσκεται δίπλα στα βόρεια παράλια της Κρήτης σε υψόμετρο 10 μέτρων ενώ απέχει περίπου 5 χλμ. ΒΔ. από τη Χερσόνησο, 7 χλμ. Α. από τις Γούρνες (έδρα του δήμου) και 21 χλμ. Α. από το Ηράκλειο. Αναφέρεται την περίοδο της τουρκοκρατίας του νησιού να κατοικείται από οικογένειες Τούρκων και την ονόμαζαν «Σβούρου Μετόχι» ενώ στη συνέχεια η περιοχή έγινε χειμαδιά κτηνοτρόφων του Οροπεδίου του Λασιθίου. Πρόκειται για οικισμό με πολύ πράσινο και κήπους ανάμεσα σε χωράφια με ελιές, το οποίο στη σημερινή εποχή αποτελεί σημαντικό τουριστικό κέντρο της Χερσονήσου που διατηρεί όμως αρκετά παραδοσιακά στοιχεία. Υπάρχουν πολλά τουριστικά καταλύμαματα, κέντρα εστίασης και αναψυχής.

## Διοικητικά
Ως οικισμός αναφέρεται επίσημα το 1925 με την παλιά του ονομασία *Μετόχι Σγούρου* στο ΦΕΚ 27Α - 31/01/1925 να προσαρτάται στην τότε κοινότητα Χερσονήσου. Το 1928 το όνομα διορθώθηκε σε σε *Σβούρου Μετόχι* και το 1972 με το ΦΕΚ 157Α - 04/09/1972 μετονομάστηκε σε Ανάληψις. Σύμφωνα με το σχέδιο Καλλικράτης και την τροποποίηση του (Κλεισθένης Ι) ανήκει στην Κοινότητα Χερσονήσου που υπάγεται στη δημοτική ενότητα Χερσονήσου του Δήμου Χερσονήσου και σύμφωνα την απογραφή του 2011 έχει πληθυσμό 1.343 κατοίκους.
### Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1991, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Αναληψη
Αναληψη
Κατηγορία:Δήμος Χερσονήσου
Shady Records

Η **Shady Records** είναι μια αμερικανική δισκογραφική εταιρεία που ιδρύθηκε από τον ράπερ Έμινεμ και τον μάνατζέρ του Πολ Ρόζενμπεργ, μετά την επιτυχημένη κυκλοφορία του *[[The Slim Shady LP]]* του Έμινεμ το 1999. Και οι δύο υπηρετούν ως πρόεδροι της δισκογραφικής.

Η Shady Records έχει δει θετικές στιγμές όταν συμμετείχε στις επιτυχημένες διεθνείς περιοδείες Anger Management, και το 2006, κυκλοφόρησε ένα άλμπουμ που παρουσίαζε το ρόστερ του στο *[[Ο Eminem Presents: The Re-Up|Eminem Presents: The Re-Up]]*. Ήταν επίσης η Shady Records που συνέθεσε το soundtrack της ταινίας *[[8 Mile (ταινία)|8 Mile]]* με πρωταγωνιστή τον Έμινεμ, η οποία είχε το βασικό σινγκλ "Lose Yourself ". Το τραγούδι έγινε το πρώτο χιπ χοπ τραγούδι που έλαβε Όσκαρ Καλύτερου Πρωτότυπου Τραγουδιού.

Οι τρέχουσες πράξεις περιλαμβάνουν τους Eminem, Bad Meets Evil, Westside Boogie και Grip, ενώ οι πρώην ηθοποιοί περιλαμβάνουν τους D12, Obie Trice, 50 Cent, Stat Quo, Bobby Creekwater, Cashis, Slaughterhouse, Yelawolf, Griselda, Westside Gun και Conway the Machine.

Κατηγορία:Eminem
Κατηγορία:Δισκογραφικές εταιρίες hip hop μουσικής
Angry Blonde

Το ***Angry Blonde*** είναι αυτοβιογραφικό βιβλίο και εκδόθηκε το 2000 από τον Αμερικανό ράπερ Έμινεμ. Το βιβλίο εκδόθηκε για πρώτη φορά στις 21 Νοεμβρίου 2000 από την HarperEntertainment και περιλαμβάνει τον σχολιασμό των τραγουδιών του από τον Eminem καθώς και πολλές φωτογραφίες που δεν είχαν δημοσιευτεί στο παρελθόν.  Μια χαρτόδετη έκδοση κυκλοφόρησε το 2002.  Το βιβλίο συμπεριλήφθηκε στην κατηγορία "Γρήγορες επιλογές για απρόθυμους νεαρούς ενήλικες αναγνώστες" της ALA για το 2002. 

## Σύνοψη
Στο βιβλίο ο Έμινεμ σχολιάζει τραγούδια που έγραψε, σχεδόν αποκλειστικά σε εκείνα που έχουν δεχτεί διαμάχες για συγκεκριμένους στίχους. Οι στίχοι των τραγουδιών παρατίθενται στο έργο χωρίς λογοκρισία (με αποτέλεσμα το βιβλίο να πωλείται με αυτοκόλλητο Parental Advisory), με την προσωπική άποψη του Έμινεμ για το καθένα. Τα τραγούδια που αναφέρονται στο βιβλίο περιλαμβάνουν τα "Kim", "The Way I Am" και "The Real Slim Shady".

Ο Andrew Motion σχολίασε το *Angry Blonde*, σχολιάζοντας «Τέτοια μεταφορική ζωή όπως έχουν οι στίχοι του είναι πάντα λεία για τις ρίμες του, οι οποίες (για να το θέσω ήπια) ακούγονται τυχερές ή καιροσκοπικές, παρά οριστικές και πολυμήχανες» και ότι τελικά «συγγραφικά, δεν το έχει».  Το περιοδικό *Third Way* ανέφερε παρόμοια γνώμη στην κριτική τους για το βιβλίο και δεν εντυπωσιάστηκε υπερβολικά με το κείμενο.

## Παραπομπές


Κατηγορία:Μουσικές αυτοβιογραφίες
Κατηγορία:Eminem
Bad Meets Evil

Το **Bad Meets Evil** είναι ένα αμερικανικό δίδυμο χιπ χοπ που αποτελείται από τους ράπερς Royce da 5'9" (Bad) και Έμινεμ (Evil) με έδρα το Ντιτρόιτ. Το Bad Meets Evil δημιουργήθηκε το 1998, χάρη στον κοινό φίλο του ντουέτου, Proof. Η δισκογραφία τους αποτελείται από ένα εκτεταμένο έργο (EP) και τέσσερα single. Το 1999, το ντουέτο κυκλοφόρησε ένα διπλό σινγκλ χωρίς άλμπουμ, "Nuttin' to Do" και "Scary Movies". ο πρώτος έφτασε στο 36ο στο τσαρτ Hot Rap Songs, ενώ ο δεύτερος έφτασε στο 63 του UK Singles Chart και εμφανίστηκε στο soundtrack της κωμωδίας τρόμου και παρωδίας *[[Scary Movie]]* του 2000.

Το δίδυμο χώρισε μετά από μια διαμάχη μεταξύ του Royce και των μελών της ομάδας του Έμινεμ D12. Η κόντρα έληξε όταν ο Proof, μέλος των D12 και ο καλύτερος φίλος του Έμινεμ, καθώς και φίλος του Royce, σκοτώθηκε τον Απρίλιο του 2006. Αφού το συγκρότημα του Royce Slaughterhouse υπέγραψε με τη δισκογραφική Shady Records που ίδρυσε ο Έμινεμ, ακολούθησε επανένωση του Bad Meets Evil με το εκτεταμένο έργο ** (2011), το οποίο έφτασε στο νούμερο ένα στο αμερικανικό ''Billboard'' 200 και έλαβε χρυσή πιστοποίηση από η Ένωση Βιομηχανίας Ηχογράφησης της Αμερικής (RIAA) και την Αυστραλιανή Ένωση Βιομηχανίας Ηχογράφησης (ARIA). Το άλμπουμ είναι πλέον κατάλληλο για πλατινένια πιστοποίηση στις ΗΠΑ. Το βασικό σινγκλ του EP "Fast Lane" έφτασε στο νούμερο 32 στο ''Billboard'' Hot 100, ενώ το δεύτερο σινγκλ "Lighters", με τον Μπρούνο Μαρς, έφτασε στο νούμερο τέσσερα στο ίδιο chart. Το ντουέτο επέστρεψε το 2014 για το επετειακό άλμπουμ της Shady Records, *[[Shady XV]]*, για το "Vegas", και πάλι το 2015 για να ηχογραφήσει δύο κομμάτια για την ταινία πυγμαχίας *[[Southpaw (ταινία)|Southpaw]]*, με τίτλο "All I Think About" και "Raw". Το ντουέτο επανενώθηκε πρόσφατα για το τραγούδι "Not Alike" στο άλμπουμ του Έμινεμ *[[Kamikaze (άλμπουμ του Eminem)|Kamikaze]]* (2018). Ο Eminem εμφανίστηκε επίσης στο τραγούδι του Royce "Caterpillar" στο άλμπουμ του *[[Book of Ryan]]* (2018). Πιο πρόσφατα, ο Royce εμφανίστηκε στο άλμπουμ του Έμινεμ ''Music To Be Murdered'' By (2020) με τρία τραγούδια, "You Gon' Learn", "Yah Yah" και "I Will". Στο τραγούδι "Godzilla" από το ίδιο άλμπουμ, ο Έμινεμ επιβεβαιώνει ότι το ντουέτο είναι ακόμα ενεργό με ραπ.

## Παραπομπές


Κατηγορία:Αμερικανικά μουσικά ντουέτα
Κατηγορία:Eminem
Αποσελέμης Ηρακλείου

Ο **Αποσελέμης** είναι παραθαλάσσιο χωριό της Κρήτης στην Περιφερειακή Ενότητα Ηρακλείου και τον Δήμο Χερσονήσου.****

## Γεωγραφικά - γενικά στοιχεία
Ο Αποσελέμης βρίσκεται στα βόρεια παράλια της Κρήτης, δίπλα στις ανατολικές εκβολές του ομώνυμου χείμαρρου ενώ απέχει περίπου 6 χλμ. ΒΔ. από τη Χερσόνησο, 8 χλμ. Α. από τις Γούρνες (έδρα του δήμου) και 22 χλμ. Α. από το Ηράκλειο. Είναι γνωστός για τις μεγάλες τουριστικές και ξενοδοχειακές μονάδες που υπάρχουν στην περιοχή.

Σημαντικό ενδιαφέρον παρουσιάζει ο υδροβιότοπος που σχηματίζεται δίπλα στις εκβολές του χειμάρρου Αποσελέμη ο οποίος αποτελεί σημαντικό βιότοπο για τα μεταναστευτικά πτηνά. Σε αυτόν φωλιάζουν 19 είδη πουλιών ενώ 12 άλλα είδη φωλιάζουν σε γειτονικές περιοχές και αναζητούν την τροφή τους στον υγρότοπο.

Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Χερσονήσου. Σύμφωνα με το σχέδιο Καλλικράτης και την τροποποίηση του (Κλεισθένης Ι) ανήκει στην Κοινότητα Χερσονήσου που υπάγεται στη δημοτική ενότητα Χερσονήσου του Δήμου Χερσονήσου και σύμφωνα την απογραφή του 2011 έχει πληθυσμό 11 κατοίκους.
## Πληθυσμός

## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ) 
## Παραπομπές


Αποσελεμης
Αποσελεμης
Κατηγορία:Δήμος Χερσονήσου
Εθνική Βιβλιοθήκη της Νικαράγουα Ρούμπεν Ντάριο

Η **Εθνική Βιβλιοθήκη της Νικαράγουα Ρούμπεν Ντάριο** είναι η Εθνική Βιβλιοθήκη της Νικαράγουα, που βρίσκεται στην πόλη Μανάγκουα. Ιδρύθηκε το 1880 και υπέστη ζημιές από δυο ισχυρούς σεισμούς, επιπλέον, λεηλατήθηκε.

## Ιστορία
Η βιβλιοθήκη Ιδρύθηκε το 1880 και ένας από τους βιβλιοθηκονόμους της ήταν ο ποιητής της Νικαράγουας Ρουμπέν Νταρίο, προς τιμήν του οποίου ο χώρος μετονομάστηκε, σε αναγνώριση του έργου του, και σήμερα στεγάζεται στο Παλάτι του Πολιτισμού στην πρωτεύουσα Μανάγκουα.

Ένας μεγάλος σεισμός στη Μανάγκουα στις 31 Μαρτίου 1931 προκάλεσε ζημιές στη βιβλιοθήκη, αλλά αργότερα ανοικοδομήθηκε.

Το συνολικό απόθεμα της βιβλιοθήκης ανέρχεται σε 120.000 τόμους.

Κατά τον μεγάλο σεισμό της 23ης Δεκεμβρίου 1972, η βιβλιοθήκη υπέστη πάλι ζημιές και λεηλατήθηκε, αλλά αργότερα ανακατασκευάστηκε.

## Διευθυντές
Οι διευθυντές της βιβλιοθήκης ήταν:

*Ο Modesto Barrios (Μοντέστο Μπάριος)
*Ο Miguel Ramírez Goyena (Μιγκέλ Ραμίρεζ Γκογιένα)
*Ο Ramón Romero Martínez (Ραμόν Ρομέρο Μαρτίνες)
*Ο Carlos Bravo (Κάρλος Μπράβο)
*Ο Eduardo Zepeda-Henríquez (Εντουάρντο Ζεπέντα-Χενρίκεζ)
*Ο Lizandro Chávez Alfaro (Λιζάντρο Τσάβες Αλφάρο)
*Ο Fidel Coloma González (Φιντέλ Κολόμα Γκονζάλες)

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Νικαράγουα
*Μανάγκουα

## Εξωτερικοί σύνδεσμοι

* Επίσημη ιστοσελίδα

## Παραπομπές


 

Κατηγορία:Βιβλιοθήκες στη Νικαράγουα
Νικαραγουα
Α.Ε.Κ. (καλαθοσφαίριση ΑμεΑ)

Το **τμήμα μπασκετ ΑμεΑ της ΑΕΚ** είναι ελληνική ομάδα μπάσκετ που ανήκει στον ομώνυμο σύλλογο.

Το καλοκαίρι του 2025 η Ερασιτεχνική Α.Ε.Κ. αποφάσισε να αναστείλει η λειτουργία της ομάδας μπάσκετ με αμαξίδιο

## Η Πορεία Στην Α1

## Ρόστερ

## Τίτλοι

### Πανελλήνιοι

* **[[Ομοσπονδία Σωματείων Ελλήνων Καλαθοσφαιριστών με Αμαξίδιο|Πρωτάθλημα Α2 Εθνικής]] (1):** 2022

## Παραπομπές


## Πηγές
* https://www.enwsi.gr/1142426/aek/erasitexniki/oi-protagonistes-tis-anodoy-miloyn-sto-enwsi-gr-yperifanoi-poy-ferame-tin-aek-stin-a1.html

Αμαξιδιο
Αεκ
Κασίς (Μπους-ντυ-Ρον)

Το **Κασίς** (, , ) είναι γαλλική κοινότητα στο νομό των Μπους-ντυ-Ρον, στη διοικητική περιοχή της Προβηγκίας-Άλπεων-Κυανής Ακτής.

Αποτελεί έναν δημοφιλή τουριστικό προορισμό, που φημίζεται για τους γκρεμούς και τα βράχια της, καθώς και για τους απάνεμους κολπίσκους του. Είναι γνωστό και το κρασί της περιοχής που έχει λευκό και ροζέ χρώμα.  

## Διοίκηση
Η Κοινότητα Κάσι αποτελεί μέρος του Νόμου Μπους-ντυ-Ρον της περιοχής (Διοικητική Περιφέρεια) Προβηγκία-Άλπεις-Κυανή Ακτή στην νοτιοανατολική Γαλλία. 

## Πληθυσμός

## Κλίμα
Το κλίμα της περιοχής είναι εύκρατο μεσογειακού τύπου με σχετικά ήπιους αλλά και υγρούς χειμώνες καθώς και ζεστά και ξηρά καλοκαίρια, με μεγάλη ηλιοφάνεια.   

## Αδελφοποιήσεις
*  Μπέρνχαμ-Ον-Σι, Ηνωμένο Βασίλειο
*  Πορτοφίνο, Ιταλία

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Μπους-ντυ-Ρον
Λύρειο Παιδικό Ίδρυμα

Το **Λύρειο Παιδικό Ίδρυμα** είναι ορφανοτροφείο που εδρεύει στο Νέο Βουτζά Αττικής. Το ίδρυμα ιδρύθηκε το 1967 από έξι νεαρές μοναχές, με τη συνδρομή του εφοπλιστή Μάρκου Λύρα, σε κτήμα που παραχωρήθηκε από την Ιερά Μονή Πεντέλης και την Ιερά Αρχιεπισκοπή Αθηνών.  Σήμερα την ευθύνη λειτουργίας του ιδρύματος έχει η Κοινοβιακή Γυναικεία Ιερά Μονή Αγίας Τριάδος.

Το Λύρειο Ίδρυμα φιλοξενεί παιδιά, τα οποία είτε προέρχονται από προβληματικά οικογενειακά περιβάλλοντα, είτε από γονείς που αδυνατούν να τα μεγαλώσουν. π.χ. για οικονομικούς λόγους. Στο Λύρειο λειτουργούν Νηπιαγωγείο και Δημοτικό, ενώ παρέχεται διδασκαλία ξένων γλωσσών, ενισχυτική διδασκαλία, εκμάθηση βυζαντινής μουσικής κ.ά. 

## Καταστροφές από πυρκαγιές
Το 1995 το μεγαλύτερο μέρος των εγκαταστάσεων του ιδρύματος καταστράφηκε από πυρκαγιά. Ανοικοδομήθηκε, χάρη στη βοήθεια του κόσμου. Το 2005 κινδυνεύει εκ νέου από πυρκαγιά, αλλά η τελευταία δεν προκαλεί σημαντικές ζημιές. Στην πυρκαγιά του 2018, που στοίχισε τη ζωή σε 102 ανθρώπους, το ίδρυμα καταστρέφεται ξανά. Έκτοτε, δέχεται ενίοτε δωρεές από επώνυμα και μη πρόσωπα, εταιρείες και οργανισμούς.

## Παραπομπές

## Εξωτερικοί σύνδεσμοι
Η ιστοσελίδα  του Λυρείου Παιδικού Ιδρύματος
Κατηγορία:Ορφανοτροφεία στην Ελλάδα
Ορφανοτροφείο

Ιστορικά, το **ορφανοτροφείο** είναι ένα ίδρυμα ή ένα ομαδικό σπίτι, αφιερωμένο στη φροντίδα ορφανών και άλλων παιδιών που αποχωρίστηκαν από τις βιολογικές τους οικογένειες. Παραδείγματα που θα μπορούσαν να προκαλέσουν την τοποθέτηση ενός παιδιού σε ορφανοτροφεία είναι όταν οι γονείς έχουν πεθάνει, η βιολογική οικογένεια κακοποιούσε το παιδί, υπήρχε κατάχρηση ουσιών ή ψυχική ασθένεια στο βιολογικό σπίτι που ήταν επιζήμια για το παιδί ή οι γονείς έπρεπε να φύγουν για να εργαστούν αλλού και δεν μπορούσαν ή δεν ήθελαν να πάρουν το παιδί. Ο ρόλος της νομικής ευθύνης για τη στήριξη των παιδιών των οποίων ο γονέας ή οι γονείς έχουν πεθάνει ή αδυνατούν με άλλο τρόπο να παράσχουν φροντίδα διαφέρει διεθνώς.

Η χρήση κρατικών ορφανοτροφείων καταργήθηκε σταδιακά στις Ηνωμένες Πολιτείες, τον Καναδά, το Ηνωμένο Βασίλειο και τα κράτη μέλη της Ευρωπαϊκής Ένωσης κατά το δεύτερο μισό του 20ού αιώνα, αλλά συνεχίζουν να λειτουργούν σε πολλές άλλες περιοχές διεθνώς. Ενώ ο όρος "ορφανοτροφείο" δεν χρησιμοποιείται πλέον συνήθως στις Ηνωμένες Πολιτείες, σχεδόν σε κάθε πολιτεία των ΗΠΑ εξακολουθούν να λειτουργούν ομαδικές δομές φιλοξενίας για παιδιά που έχουν ανάγκη από ένα ασφαλές μέρος για να ζήσουν και να υποστηριχθούν στις προσπάθειές τους για εκπαίδευση και δεξιότητες ζωής. Σπίτια όπως το Milton Hershey School στην Πενσυλβάνια, το Mooseheart στο Ιλινόι και το Crossnore School and Children's Home στη Βόρεια Καρολίνα συνεχίζουν να παρέχουν φροντίδα και υποστήριξη σε παιδιά που έχουν ανάγκη.

## Παραπομπές


Κατηγορία:Παιδική ευημερία
Κατηγορία:Κοινωνία
Εθνική Βιβλιοθήκη των Μπαρμπάντος

Η **Εθνική Βιβλιοθήκη των Μπαρμπάντος** ή  **Εθνική Βιβλιοθήκη των Μπαρμπάντος** είναι δημόσια υπηρεσία βιβλιοθήκης στο έθνος των Μπαρμπάντος με έδρα την πρωτεύουσα, Μπρίτζταουν.

## Ιστορία
Η βιβλιοθήκη κατασκευάστηκε μεταξύ 1903 και 1906 με χρηματοδότηση του Σκωτσέζου-Αμερικανού φιλάνθρωπου Άντριου Κάρνεγκι.

Το κεντρικό υποκατάστημα, που βρίσκεται στην οδό Coleridge, είναι ένα κτίριο από κοραλλιογενή πέτρα, κτισμένο σε αγγλικό αναγεννησιακό στυλ. Η βιβλιοθήκη κατέχει και διατηρεί, σε έντυπη και μη έντυπη μορφή, μια εντυπωσιακή συλλογή της Μπαρμπαδιάνας που χρονολογείται από τον 18ο αιώνα. Η βιβλιοθήκη του Μπρίτζεταουν και τα άλλα επτά υποκαταστήματα στο νησί προσφέρουν συνδρομή σε όλους τους κατοίκους του Μπαρμπάντι και τους επισκέπτες.

Η Ελεύθερη Βιβλιοθήκη Καρνέγκι στην οδό Coleridge έκλεισε τον Αύγουστο του 2006 για αναγκαίες ανακαινίσεις μετά από 100 χρόνια υπηρεσίας στο Bridgetown και τα περίχωρά του. Η βιβλιοθήκη μεταφέρθηκε σε ένα κτίριο στην πλατεία Ανεξαρτησίας μέχρι να ολοκληρωθούν οι εργασίες ανακαίνισης. Μια Εθνική Ομάδα Εργασίας για την Πολιτιστική Κληρονομιά υπό το Υπουργείο Νεολαίας, Αθλητισμού και Πολιτισμού, επιφορτισμένη με τη συγκέντρωση κεφαλαίων για την αποκατάσταση κτιρίων πολιτιστικής κληρονομιάς μέσω του μη κερδοσκοπικού φιλανθρωπικού οργανισμού της, Preservation (Μπαρμπάντος) Foundation, έκανε την αποκατάσταση της βιβλιοθήκης.

Η Εθνική Υπηρεσία Βιβλιοθήκης διοικείται από το Γραφείο του Πρωθυπουργού.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Μπαρμπάντος
*Μπριτζτάουν

## Εξωτερικοί σύνδεσμοι

* Επίσημη ιστοσελίδα

## Παραπομπές


Κατηγορία:Βιβλιοθήκες στο Μπαρμπάντος
Μπαρμπαντος
Βαζγκέν Μανουκιάν

Ο **Βαζγκέν Μικαγελί Μανουκιάν** (αρμενικά:  ) (γενν. 13 Φεβρουαρίου 1946) είναι Αρμένιος πολιτικός, ο οποίος υπηρέτησε ως ο πρώτος πρωθυπουργός της Αρμενίας από το 1990 έως το 1991. Από το 1992 έως το 1993, κατά τη διάρκεια του Πρώτου Πολέμου του Ναγκόρνο-Καραμπάχ, ο Μανουκιάν ασκούσε καθήκοντα υπουργού Άμυνας της Αρμενίας. Ήταν επίσης μέλος του κοινοβουλίου της Αρμενίας από το 1990 έως το 2007.

Ο Μανουκιάν ήταν συνιδρυτής και συντονιστής της Επιτροπής Καραμπάχ (που ιδρύθηκε επίσημα τον Φεβρουάριο του 1988), του σώματος που ηγήθηκε του κινήματος Καραμπάχ με στόχο την ένωση του Ναγκόρνο-Καραμπάχ με την Αρμενική Σοβιετική Σοσιαλιστική Δημοκρατία. Συνελήφθη από τις σοβιετικές αρχές στις 10 Δεκεμβρίου 1988, μαζί με άλλα μέλη της Επιτροπής Καραμπάχ, και πέρασε 6 μήνες στη φυλακή Ματρόσκαγια Τισίνα της Μόσχας. Εξελέγη πρώτος πρόεδρος του Παναρμενικού Εθνικού Κινήματος τον Οκτώβριο του 1989.

Από το 1990 έως το 1991, διετέλεσε πρωθυπουργός της Αρμενίας. Στις 26 Σεπτεμβρίου 1991, ο Μανουκιάν παραιτήθηκε από την πρωθυπουργία και ίδρυσε το δικό του κόμμα, την Εθνική Δημοκρατική Ένωση (ΕΔΕ), και έκτοτε υπηρέτησε ως πρόεδρος του. Τον Σεπτέμβριο του 1992 διορίστηκε Υπουργός Επικρατείας και Υπουργός Άμυνας, ενώ ταυτόχρονα διηύθυνε το στρατιωτικό-βιομηχανικό σύμπλεγμα της Δημοκρατίας της Αρμενίας. Υπό τον Μανουκιάν, σχηματίστηκαν οι Αρμενικές Ένοπλες Δυνάμεις, όπου η πορεία του πολέμου άλλαξε υπέρ της αρμενικής πλευράς. Αποδεσμεύθηκε από τη θέση του τον Αύγουστο του 1993.

Στις προεδρικές εκλογές της Αρμενίας το 1996, ο Μανουκιάν έλαβε την υποστήριξη των μεγάλων κομμάτων της αντιπολίτευσης και ήταν ο κύριος αμφισβητίας του νυν προέδρου Λεβόν Τερ-Πετροσιάν. Οι εκλογές του 1996 στιγματίστηκαν από εκτεταμένη εκλογική νοθεία υπέρ του Προέδρου Τερ-Πετροσιάν. Σύμφωνα με τα επίσημα αποτελέσματα, ο Μανουκιάν έλαβε το 41% των ψήφων, χάνοντας από τον Τερ-Πετροσιάν χωρίς επαναληπτικές εκλογές. Η αντιπολίτευση αμφισβήτησε τα αποτελέσματα των εκλογών και ξέσπασαν μεγάλες διαδηλώσεις στο Γερεβάν, οι οποίες κατεστάλησαν από την αστυνομία και τον στρατό. Ο Μανουκιάν έχασε περαιτέρω προεδρικές εκλογές το 1998, το 2003 και το 2008.

Από τον Μάρτιο του 2009 έως τον Δεκέμβριο του 2019, ήταν Πρόεδρος του Δημόσιου Συμβουλίου της Αρμενίας. Από το 2019 είναι Πρόεδρος της Κοινωνικοπολιτικής Λέσχης Βερνατούν.

Στον απόηχο της ήττας της αρμενικής πλευράς στον πόλεμο του Ναγκόρνο-Καραμπάχ του 2020 και την υπογραφή της συμφωνίας κατάπαυσης του πυρός του Ναγκόρνο-Καραμπάχ το 2020, κύμα διαδηλώσεων ξέσπασε στην Αρμενία ζητώντας την παραίτηση του Πρωθυπουργού Νικόλ Πασινιάν. Στις 3 Δεκεμβρίου 2020, ένας συνασπισμός 17 κοινοβουλευτικών και εξωκοινοβουλευτικών πολιτικών κομμάτων σχημάτισε το Κίνημα Σωτηρίας της Πατρίδας και πρότεινε τον Βαζγκέν Μανουκιάν ως κοινό υποψήφιο για τη θέση του πρωθυπουργού και για το σχηματισμό μεταβατικής κυβέρνησης. Τελικά, ούτε ο Βαζγκέν Μανουκιάν ούτε το Κίνημα Σωτηρίας της Πατρίδας συμμετείχαν στις βουλευτικές εκλογές του 2021.

## Βιογραφία

## Παραπομπές


Κατηγορία:Αρμένιοι πολιτικοί
Κατηγορία:Πρωθυπουργοί της Αρμενίας
Κατηγορία:Απόφοιτοι Κρατικού Πανεπιστημίου του Γερεβάν